Κι εκεί είδα τα συντρίμμια του αεροπλάνου. Κάπου εκεί.
Αν είναι από κάποια συντριβή, πέθανε κόσμος.
Σκεφτήκαμε αμέσως τις οικογένειες.
Τότε ειδοποιήσαμε την αστυνομία μέσω ασυρμάτου.
29 ΙΟΥΛΙΟΥ 2015
ΔΕΚΑΕΞΙ ΜΗΝΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
ΕΚΤΑΚΤΟ
Έκτακτη πρωινή ενημέρωση σχετικά με τις έρευνες για την πτήση 370.
Τμήμα αεροπλάνου ξεβράστηκε
στο γαλλικό νησί Λα Ρεουνιόν, στον Ινδικό Ωκεανό.
Οι ερευνητές θεωρούν ότι τα συντρίμμια στις εικόνες
ανήκουν σε ένα Boeing 777 όπως το αγνοούμενο μαλαισιανό αεροσκάφος.
Μοιάζει αληθινό.
Αν είναι τμήμα ενός 777, είναι η ΜΗ370.
Δεν χωρά αμφιβολία. Τα έχουμε όλα.
Ναι, και υπάρχουν ενδείξεις ότι ήταν πολύ καιρό στο νερό.
Είναι φρικτή μέρα για τις οικογένειες.
Είχα πλήρη άρνηση της πιθανότητας το αεροπλάνο τελικά
να συνετρίβη.
Για άλλη μια φορά η ζωή μου ήταν εκτός ελέγχου.
Εκείνα τα συντρίμμια ήταν η αφορμή για να αρχίσω να σκέφτομαι
"Εντάξει, δεν θα επιστρέψουν".
Ήρθαμε αντιμέτωποι με κάτι που μας επέβαλε να δεχτούμε ότι ήταν εκεί.
Είναι η αποδοχή
ότι δεν θα επιστρέψουν. Αυτό ήταν.
Προσωπικά δεν πιστεύω ότι η ΜΗ370 συνετρίβη στον νότιο Ινδικό Ωκεανό.
Έτσι την πρώτη φορά που το είδα στις ειδήσεις,
ειλικρινά σκέφτηκα
"Ποιος το έβαλε εκεί;
Ποιος πήγε το κομμάτι εκεί;"
Δεν έχουμε τις απαντήσεις.
Είναι ένα από τα μεγάλα μυστήρια στην ιστορία της αεροπλοΐας.
ΜΗ370: ΤΟ ΑΕΡΟΠΛΑΝΟ ΠΟΥ ΕΞΑΦΑΝΙΣΤΗΚΕ
Με πολύ βαριά καρδιά
σας ανακοινώνω
ότι μια διεθνής ομάδα ειδικών κατέληξε στο συμπέρασμα
ότι τα συντρίμμια που βρέθηκαν στο νησί Ρεουνιόν
ανήκουν πράγματι στην ΜΗ370.
Είναι μια τρομερή εξέλιξη στο μεγάλο αεροπορικό μυστήριο.
Όντως ήταν τρομερή είδηση για τα μέλη της Ανεξάρτητης Ομάδας.
Ήταν η πρώτη απτή απόδειξη ότι το σκάφος έπεσε στον Ινδικό Ωκεανό.
Το πεδίο που θεωρούν ότι έπεσε το σκάφος.
Οι λευκές κουκκίδες αναπαριστούν πιθανά θραύσματα που πετάχτηκαν από την MH370.
Νιώσαμε δικαίωση όταν μάθαμε
ότι ενίσχυε τις θεωρίες που υποστηρίζαμε.
Μέχρι τότε
τα μόνα δεδομένα ότι το σκάφος είχε καταλήξει στον Ινδικό Ωκεανό
ήταν αυτά της Inmarsat.
Τώρα αυτά τα συντρίμμια το επιβεβαίωναν.
Ήταν η πρώτη φορά που είχαμε αυτούσιες αποδείξεις
ότι η πτήση είχε καταλήξει στην περιοχή που είχαμε υποδείξει.
Όταν βρήκαν τα συντρίμμια, έπαψαν να ασχολούνται με τη δολιοφθορά
που πρότεινε η θεωρία μου περί αλλοίωσης των δεδομένων της Inmarsat
ώστε να φανεί ότι το αεροπλάνο πήγε στην αντίθετη κατεύθυνση.
Προφανώς δεν πήγε βόρεια,
ορίστε ένα κομμάτι του ίδιου του σκάφους.
Όμως
καθώς το σκεφτόμουν,
είπα "Εντάξει.
Πρέπει να πειστώ 100% ότι αυτό προήλθε από την ΜΗ370".
ΚΑΜΠΟΤΖΗ
Η αγάπη μου για την περιπέτεια, τα ταξίδια
και την εξιχνίαση μυστηρίων πηγάζει από τα παιδικά μου χρόνια.
Πάντα ήθελα να επισκεφτώ κάθε χώρα του κόσμου,
να τη γνωρίσω και αν υπήρχε κάποιο άλυτο μυστήριο οπουδήποτε,
ήθελα να είμαι αυτός που θα το εξιχνιάσει.
Ήμουν σε μια ομάδα στο Facebook
όπου συζητούσαν για την πτήση 370
και ήθελα να μάθω τι μπορούσα να κάνω για να βοηθήσω.
Όταν βρέθηκε το πτερύγιο,
ήξερα ότι υπήρχαν κι άλλα συντρίμμια εκεί έξω.
Μίλησα με ωκεανογράφους.
Είπα "Θέλω να βρω κι άλλα συντρίμμια.
Πού να πάω;"
Και μου είπαν
"Θα έχει συντρίμμια στο Κανάλι της Μοζαμβίκης.
Πήγαινε εκεί, ίσως φανείς τυχερός".
Έτσι κι έκανα.
ΒΙΛΑΝΚΟΥΛΟΣ, ΜΟΖΑΜΒΙΚΗ
Έτσι πήγα στο Βιλανκούλος,
μια πόλη στο Κανάλι της Μοζαμβίκης.
Ρώτησα τους κατοίκους της περιοχής
αν είχαν δει τίποτα συντρίμμια.
Συνάντησα έναν τύπο που μου είπε "Υπάρχει μια αμμουδιά
όπου πάνε οι ψαράδες για βρουν δίχτυα, σημαδούρες, σχεδίες".
Πήγαμε εκεί μαζί.
Περπατούσαμε
γύρω στα 20 λεπτά ερευνώντας
όταν ξαφνικά
είπα "Τι είναι αυτό;"
Πλησίασα
και είναι ένα γκρίζο τρίγωνο που γράφει πάνω "Μην πατάτε".
ΜΗΝ ΠΑΤΑΤΕ
Το έπιασα στα χέρια μου.
Και σας το λέω,
εκείνη τη στιγμή ήξερα
με την καρδιά και το μυαλό μου
ότι κρατούσα ένα κομμάτι της πτήσης 370.
Υπάρχουν νέες εξελίξεις απόψε σχετικά με το θραύσμα
που βρέθηκε στην Ανατολική Αφρική και ίσως ανήκει
στην πτήση 370 των Μαλαισιανών Αερογραμμών.
Οι Αρχές της Μαλαισίας λένε ότι σύμφωνα με το οπτικό υλικό,
είναι πιθανό να προέρχεται από ένα Boeing 777.
Ας ακούσουμε τον Αμερικανό που το βρήκε.
Είναι σίγουρα από αεροπλάνο.
Μπορεί να ανήκει σε ένα Boeing.
Θα μπορούσε να ανήκει σε ένα 777.
Θα μπορούσε να ανήκει
στην πτήση 370 της Μαλαισίας.
Κρίνοντας από τις φωτογραφίες,
υπάρχει μεγάλη πιθανότητα
τα συντρίμμια να ανήκουν σε ένα Boeing 777.
Μου είπαν να ψάξω για συντρίμμια στη Μοζαμβίκη.
Το έκανα και τα βρήκα.
Ωκεανογράφοι είπαν, επίσης, ότι το καλύτερο μέρος ήταν η Μαδαγασκάρη.
Έτσι πήγα κι εκεί
για να βρω κι άλλα.
Ο Μπλέιν Γκίμπσον έχει βρει τουλάχιστον 20 θραύσματα.
Επτά κομμάτια έχουν καταχωρηθεί ως σχεδόν βέβαια συντρίμμια της ΜΗ370.
Άλλα δέκα είναι πιθανό ή πολύ πιθανό να ανήκουν στο σκάφος.
Αυτό είναι σίγουρα το σημαντικότερο κομμάτι που έχει βρεθεί.
Ο Μπλέιν Άλαν Γκίμπσον
αποδείχτηκε αλλόκοτα επιδέξιος στην ανεύρεση συντριμμιών.
Κάτι που κανείς άλλος δεν μπόρεσε να κάνει.
Είναι ο μόνος που βγαίνει εκεί έξω,
περπατά σε μια ακτή και βρίσκει ένα θραύσμα.
Αυτό το θραύσμα που πιστεύουμε ότι ανήκει στην πτήση 370...
Ναι, κοίτα.
Θεέ μου.
Και είναι πλέον υπεύθυνος
για την ανεύρεση των περισσότερων συντριμμιών της MH370.
Τα περισσότερα απτά αποδεικτικά στοιχεία της ΜΗ370 προέρχονται από έναν άνθρωπο.
Είναι ένας σύγχρονος Ιντιάνα Τζόουνς
που πέρασε πάνω από δύο χρόνια γυρνώντας τον κόσμο
για να βρει απαντήσεις για τη μαλαισιανή πτήση.
Του φαινόταν εύκολο.
Και δεν μπορούσα να μη ρωτήσω
"Πώς είναι δυνατόν;"
Αν είχα δίκιο
ότι η ΜΗ370 ήταν μια ρωσική συνωμοσία που απαιτούσε να φανεί
ψευδώς ότι το αεροπλάνο είχε πάει στον νότιο Ινδικό Ωκεανό,
τότε υπήρχε πιθανότητα αυτά τα συντρίμμια να ήταν μέρος της ίδιας συνωμοσίας
και να τα είχε βάλει εκεί ένας συνεργάτης των Ρώσων.
Και δεν θα ήταν η πρώτη φορά
που οι Ρώσοι φύτεψαν ψευδή συντρίμμια για να παραπλανήσουν τους ερευνητές.
Η πτήση 007 των Κορεατικών Αερογραμμών με 269 επιβάτες
κατευθυνόταν από τη Νέα Υόρκη στη Σεούλ μέσω Αλάσκας και Τόκιο.
Το υπουργείο εξωτερικών λέει ότι το σκάφος καταρρίφθηκε κοντά στη νήσο Σαχαλίνη.
Το 1983
οι Σοβιετικοί κατέρριψαν ένα κορεάτικο σκάφος πάνω από ιαπωνικά ύδατα.
Ιαπωνικό ραντάρ δείχνει ότι τα σοβιετικά τζετ ελέγχονταν από εδάφους.
Γίνεται αγώνας για την έγκαιρη ανάκτηση του μαύρου κουτιού.
Καθώς οι Αμερικανοί και οι Ιάπωνες αναζητούσαν τα συντρίμμια,
οι Σοβιετικοί τοποθέτησαν ψευδείς πομπούς στον βυθό για να τους παραπλανήσουν.
Θα μπορούσε να συμβαίνει και τώρα κάτι αντίστοιχο;
Αναρωτήθηκα αν θα μπορούσαμε να βρούμε αποδείξεις
κάποιας σχέσης του Μπλέιν με τη Ρωσία.
Αποδείχτηκε πανεύκολο να βρεθούν οι δεσμοί της Ρωσίας με τον Μπλέιν.
Κατάφερα να ανασύρω κάποιες καταχωρήσεις
που αποδείκνυαν ότι είχε ιδρύσει μια εταιρεία
με δυο ρώσους συνεταίρους στις αρχές της δεκαετίας του '90.
Ήταν παρών όταν κατέρρευσε η Σοβιετική Ένωση.
Μιλούσε άπταιστα ρωσικά.
Άρα διατηρούσε επί δεκαετίες δεσμούς με τη Ρωσία.
Πολύ αμφιβάλλω
ότι ο Τζεφ Γουάιζ θα έβγαινε στο Netflix κατηγορώντας με ως ρώσο κατάσκοπο.
Δεν έχει καμία απόδειξη
και ξέρει ότι θα αποτελούσε πολύ σοβαρή δυσφήμιση.
Η πρώτη φορά που έμαθα για τον Μπλέιν ήταν όταν βρήκε τα πρώτα συντρίμμια.
Η όλη ιστορία είναι γελοία.
Μπαίνει σε μια βάρκα, βγαίνει σε μια ακτή και λέει "Ίσως εδώ έχει συντρίμμια".
Μετά από δυο ώρες βρίσκει συντρίμμια
και όλα τα αγγλόφωνα ΜΜΕ τυχαίνει να βρίσκονται εκεί.
Παράξενο;
Τι σύμπτωση. Στη μέση του πουθενά, σε μια ερημική ακτή.
Αυτός είναι ο Μπλέιν.
Με έχουν κατηγορήσει για φρικτά πράγματα
που είναι εντελώς γελοία. Είναι για γέλια.
Με κατηγόρησαν ότι είμαι κατάσκοπος των ΗΠΑ,
κατάσκοπος των Ρώσων,
κατάσκοπος των Κινέζων,
διεθνής λαθρέμπορος οργάνων,
διεθνής σωματέμπορος.
Ό,τι να 'ναι.
Είναι απλώς γελοίο.
Δεν είχα πραγματικές αποδείξεις
ότι είχε σχέσεις με τις ρωσικές μυστικές υπηρεσίες
ή ότι αυτός έβαλε τα συντρίμμια.
Όμως δεν ήμουν ο μόνος που υποπτευόταν τον Μπλέιν.
ΠΑΡΙΣΙ, ΓΑΛΛΙΑ
Ο Γκίμπσον έγινε ο άρχων των συντριμμιών της ανατολικής ακτής της Αφρικής.
Όμως δεν θεωρώ καθόλου αξιόπιστα τα ευρήματά του. Αυτό είναι σίγουρο.
Η αναφορά των Αυστραλών για τα συντρίμμια
λέει ότι αυτά τα κομμάτια
είναι πολύ πιθανό να αποτελούν τμήμα της ΜΗ370.
Αυτό το "πολύ πιθανό" σημαίνει ότι δεν μπόρεσαν
να αποδείξουν ότι είναι τμήμα της ΜΗ370.
Άρα απλώς υποθέτουν ότι είναι πιθανό επειδή μοιάζει με κομμάτι αεροπλάνου.
Παρόλα αυτά
οι αρχές επιβεβαίωσαν ότι το πτερύγιο ανήκε στην MH370.
Ήταν το πρώτο θραύσμα που βρέθηκε στην παραλία της Ρεουνιόν.
Και αδημονούσα να το εξετάσω λεπτομερώς.
Άρχισα να σκάβω πιο βαθιά.
Και το πρώτο που έμαθα
από μια πηγή εντός της ερευνητικής ομάδας
ήταν ότι έλειπε η πλακέτα ταυτοποίησης.
Μια μεταλλική πλάκα
η οποία είναι βιδωμένη ή κολλημένη με ειδική ρητίνη
και προφανώς οφείλει να αντέχει σε κάθε είδους πίεση,
στην ατμοσφαιρική, στην υγρασία, στη θερμότητα, στο κρύο.
Ανακάλυψα ότι υπάρχει μόνο μία περίπτωση
στην οποία αποκολλάται η πλακέτα από κάποιο τμήμα του σκάφους
και είναι κατά την αποσυναρμολόγησή του.
Το γεγονός ότι έλειπε έκρουε τον κώδωνα του κινδύνου
που θα έπρεπε να σε κάνει να σκεφτείς αμέσως
"Αυτό προέρχεται από ένα αποσυναρμολογημένο σκάφος".
Μόλις οι ερευνητές κατάλαβαν ότι δεν έχουν την πλακέτα ταυτοποίησης,
είπαν "Δεν πειράζει, θα βρούμε άλλους αριθμούς αναφοράς
που θα μας βοηθήσουν τελικά να ταυτοποιήσουμε αυτά τα συντρίμμια".
Λέγεται ότι αρκετοί σειριακοί αριθμοί
που βρέθηκαν στο πτερύγιο στάλθηκαν στους κατασκευαστές
ώστε να αντληθούν στοιχεία από τα αρχεία του εργοστασίου.
Ήξερα από μια πηγή εντός της ερευνητικής ομάδας
ότι είχαν στείλει 12 αριθμούς
και ότι από αυτούς τους 12,
μόνο ένας σειριακός αριθμός ταίριαζε.
Μόνο ένας;
Όταν το έμαθα, σκέφτηκα "Τι;"
Αυτό δεν αρκεί
για να αποδειχτεί πέραν κάθε αμφιβολίας ότι αυτό το πτερύγιο ανήκε στην ΜΗ370.
Όμως παρόλα αυτά,
επιβεβαιώθηκε ότι το πτερύγιο
ανήκε στην ΜΗ370.
Μια διεθνής ομάδα ειδικών κατέληξε στο συμπέρασμα
ότι τα συντρίμμια ανήκουν πράγματι στην ΜΗ370.
Η σύνδεση των συντριμμιών με το αεροπλάνο...
Αν δείτε τι μας είπαν,
είναι αερολογίες. "Είναι η ίδια μπογιά με εκείνη του αεροπλάνου".
ΔΕΙΓΜΑ ΜΠΟΓΙΑΣ
Ή όταν μας λένε
"Ήταν το μόνο ατύχημα στην περιοχή, άρα αυτό θα είναι".
Οι αποδείξεις της σύνδεσης των συντριμμιών
με το αεροπλάνο δεν ήταν πειστικές.
2 ΔΕΚΕΜΒΡΙΟΥ 2016
ΧΙΛΙΕΣ ΗΜΕΡΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
ΜΑΔΑΓΑΣΚΑΡΗ, ΙΝΔΙΚΟΣ ΩΚΕΑΝΟΣ
Είχαν περάσει χίλιες μέρες από την εξαφάνιση της MH370
και αποφασίσαμε να πάμε στη Μαδαγασκάρη με τον Μπλέιν.
Η ανεύρεση συντριμμιών από τον Μπλέιν μας ενέπνεε.
Πολλοί δεν συμπαθούν τον Μπλέιν.
Όμως προσωπικά...
Πάντα σεβόταν πολύ τους συγγενείς και τις ανάγκες μας.
Νομίζω ότι ο τρόπος που φέρονται στον Μπλέιν είναι άδικος.
Πιστεύω ότι έχει καλές προθέσεις.
Και χαίρομαι που θέλει να συνεχίσει να ψάχνει όσο μπορεί.
Οπότε ο Θεός να τον έχει καλά τον Μπλέιν.
Όταν εμείς οι συγγενείς πήγαμε στη Μαδαγασκάρη
αναζητώντας τα συντρίμμια,
είχα ανάμεικτα συναισθήματα.
Ένα είδος θλίψης,
ένα είδος θυμού...
ένα είδος...
ΖΙΑΝΓΚ ΧΟΥΙ ΓΙΟΣ ΕΠΙΒΑΤΗΤΗΣ MH370
Φόβου.
Και το συναίσθημα
ότι μου έλειπε
η μητέρα μου.
Ζιάνγκ Χουί.
-Στο ίδιο μέρος. -Στο ίδιο.
Στον όρμο της ΜΗ370.
Είναι το ίδιο.
Όταν κράτησα το θραύσμα στα χέρια μου,
σκέφτηκα
"Αυτό μπορεί να ήταν
κοντά στη μητέρα μου στις τελευταίες της στιγμές".
Αυτό είναι ενδιαφέρον κομμάτι.
Ναι.
Τα τελευταία δύο χρόνια
όλα έχουν επικεντρωθεί στην έρευνα της πιο πιθανής τοποθεσίας
σύμφωνα με τις δορυφορικές εικόνες της βρετανικής Inmarsat.
Είναι μια περιοχή 120.000 τετραγωνικών χιλιομέτρων στον νότιο Ινδικό Ωκεανό.
Αλλά τίποτα δεν έχει βρεθεί ακόμα.
Η έρευνα συνεχίστηκε για πολύ καιρό.
Ψάχναμε πάνω από δύο χρόνια.
Όμως όσο πιο πολύ ψάχναμε,
τόσο βεβαιωνόμασταν ότι θα το βρούμε.
Γνώρισα τους συγγενείς.
Τους συμπονούσα για αυτό που περνούσαν.
Και, ξέρετε,
προσπάθησα να τους διαβεβαιώσω ότι κάναμε ό,τι μπορούσαμε
για να βρούμε το σκάφος και τους αγαπημένους τους.
Έπρεπε απλώς να επιμείνουμε.
Έπρεπε να συνεχίσουμε.
Ίσως να ήθελαν πραγματικά να συνεχίσουν.
Αλλά...
Όχι, δεν υπήρχε περίπτωση να βρουν το αεροπλάνο.
Με τίποτα.
Δεν είναι εκεί.
Μέχρι τώρα το μυστήριο παραμένει άλυτο.
Δεν ξέρουμε τι συνέβη.
Ίσως να ήταν ο πιλότος.
Ίσως να ήταν αεροπειρατές.
Αυτό που ακολούθησε ήταν το μεγαλύτερο σοκ από όλα.
Υπάρχει μια ανατρεπτική νέα αναφορά
που υποστηρίζει ότι ο κυβερνήτης της χαμένης MH370
έκανε μια παρόμοια πτήση στον προσομοιωτή έναν μήνα πριν πέσει το αεροπλάνο.
Σχεδόν εξαρχής
γνωρίζαμε ότι ο κυβερνήτης είχε έναν προσομοιωτή στο υπόγειό του.
Αυτό είναι ένα βίντεο για το YouTube.
Πολλοί πιλότοι λατρεύουν τις πτήσεις
και δεν είναι καθόλου παράξενο που ο Ζαχάρι είχε έναν προσομοιωτή.
Όμως αν είχε κάνει στον προσομοιωτή την ίδια πτήση
μ' αυτήν που έκανε αργότερα το αεροσκάφος,
δύσκολα θα μπορούσε να θεωρηθεί αθώος.
Στη διάρκεια των ερευνών
οι σκληροί δίσκοι του οικιακού προσομοιωτή του πιλότου της MH370
κατασχέθηκαν και παραδόθηκαν στο FBI.
Το FBI ανέλυσε διεξοδικά αυτούς τους σκληρούς δίσκους
και βρήκε κάποια δεδομένα. Σύμφωνα με αυτό...
Φαίνεται ότι το FBI γνώριζε αυτό το στοιχείο
αφότου έλαβε τα δεδομένα του προσομοιωτή.
Όμως γνωστοποιήθηκε δύο χρόνια μετά.
Η κίτρινη γραμμή είναι η υποτιθέμενη πορεία του αεροπλάνου.
Η κόκκινη γραμμή είναι εκείνη του προσομοιωτή.
Τα δεδομένα του προσομοιωτή παρουσιάζουν
το αεροπλάνο να φτάνει στον Πορθμό της Μαλάκκα
και να πετά πάνω από τον Ινδικό Ωκεανό.
Μέχρι
να μείνει από καύσιμα.
Αυτό ίσως είναι το ισχυρότερο στοιχείο ως τώρα.
Όταν κυκλοφόρησαν αυτά τα στοιχεία, έκαναν πολύ μεγάλη εντύπωση.
Πολλοί το θεώρησαν ατράνταχτη απόδειξη.
Ο ΚΥΒΕΡΝΗΤΗΣ ΤΟ ΕΚΑΝΕ
Όμως τα πράγματα δεν ήταν όπως φαίνονταν.
Το σκάφος του προσομοιωτή έφτασε στον Πορθμό της Μαλάκκα,
όμως τότε η θέση του σκάφους φαίνεται να αλλάζει χειροκίνητα.
Το επανατοποθέτησε παίρνοντας τον κέρσορα
και μετακινώντας τον στον παγκόσμιο χάρτη μέχρι τον νότιο Ινδικό Ωκεανό.
Δεν πέταξε ποτέ στον νότιο Ινδικό Ωκεανό.
Απλώς το τοποθέτησε εκεί
και μάλιστα πολύ μακριά από την περιοχή των ερευνών.
Άρα, όπως και οτιδήποτε άλλο σε αυτήν την υπόθεση, μπορείς να το δεις όπως θες.
Ο πιλότος έκανε μια προσομοίωση πτήσης που...
Αν και τα δεδομένα του προσομοιωτή δεν αποδεικνύουν κάτι από μόνα τους,
σίγουρα συνάδουν με τα δεδομένα που γνωρίζουμε.
Και είναι πολύ παράξενο ένας προσομοιωτής να τελειώνει
με την εξάντληση των καυσίμων στον Ινδικό Ωκεανό.
Τα δεδομένα αυτά δεν είναι όλο το παζλ.
Είναι απλώς ένα κομμάτι του παζλ που ταιριάζει.
Μιλήσαμε σήμερα με τους συγγενείς για τα νέα
και δηλώνουν εξοργισμένοι.
Όταν συνέβη το περιστατικό,
ο οικιακός προσομοιωτής του πιλότου κατασχέθηκε από το FBI.
Ο κόσμος πρέπει να καταλάβει ότι το FBI είχε αυτήν την πληροφορία πριν απ' όλους.
Και τότε, λίγα χρόνια μετά
"Ο προσομοιωτής του πιλότου έχει την πορεία που ακολούθησε".
Το FBI κάτι σκάρωνε.
Για μένα είναι άλλη μια απόδειξη ότι εμπλέκονται οι Αμερικανοί.
Το FBI δεν έδωσε τίποτα στην επίσημη έρευνα της Μαλαισίας
ούτε στους γάλλους δικαστές.
Ούτε μα αναφορά.
Οπότε, θέλουμε να ξέρουμε τι έκαναν.
Το FBI δεν φημίζεται για τη διαφάνειά του.
Μα σε αυτήν την περίπτωση...
ΔΙΚΗΓΟΡΟΣ ΤΟΥ ΓΚΙΛΑΝ
...μιλάμε για ένα αίτημα δικαστικής συνεργασίας
στο πλαίσιο μιας δικαστικής έρευνας που επωφελείται του απορρήτου.
Το βρίσκω σκανδαλώδες ότι σε μια τέτοια υπόθεση
αντιμετωπίζουμε τέτοια κακοπιστία και σιωπή. Αλήθεια.
Πιστεύω ότι η Μαλαισία ήταν
αυτό που ονομάζουμε "Ανδρείκελο" στην όλη ιστορία.
Ενημερώθηκαν και φιμώθηκαν με κάποιον τρόπο.
Άρα οι Αμερικανοί ηγούνταν εξαρχής των ερευνών.
Οι Βρετανοί εντόπισαν το αεροπλάνο μέσω της Inmarsat.
Εντάξει.
Και οι Αυστραλοί ερευνούν.
Οι υπόλοιποι είναι εκτός.
"Τέλος, δεν έχει τίποτα εδώ".
Τίποτα.
Μηδέν.
Όταν είσαι δημοσιογράφος, εμπιστεύεσαι φυσικά τις Αρχές.
Το πρώτο σου ένστικτο δεν είναι να σκεφτείς ότι σου λένε ψέματα.
Όμως κατά τη γνώμη μου,
το πρόβλημα με το επίσημο αφήγημα
του αεροπλάνου που έπεσε στον νότιο Ινδικό Ωκεανό,
το οποίο καλούμασταν να πιστέψουμε,
είναι ότι στην ουσία δεν αποδεικνύεται.
Πρώτον, εάν πιστέψουμε το επίσημο αφήγημα,
η ΜΗ370 πέταξε στον εναέριο χώρο έξι διαφορετικών χωρών,
του Βιετνάμ, της Ταϊλάνδης, της Μαλαισίας, της Ινδονησίας, της Σιγκαπούρης
και τελικά της Αυστραλίας.
Ωστόσο ούτε μία από αυτές τις χώρες
δεν μπόρεσε να παρουσιάσει
εικόνες της ΜΗ370 από τα ραντάρ της.
Παρά το γεγονός ότι η Μαλαισία είπε
"Είδαμε την MH370 να κάνει αναστροφή".
Ορίστε τι μας είπαν μετά από μια εβδομάδα.
"Το στρατιωτικό μας ραντάρ είδε το σκάφος να γυρνάει εκείνη τη νύχτα στη Μαλαισία".
Όμως δεν έχουμε αποδείξεις ότι οι Μαλαισιανοί όντως είδαν το σκάφος
εκείνη τη νύχτα.
-Είναι η απόλυτη σύγχυση. -Δεν νομίζω.
Τα βασικά στοιχεία δεν συνοδεύονται από αποδείξεις.
Άρα γιατί να πιστέψουμε την επίσημη ιστορία,
όταν μας αποκρύπτουν ουσιώδη στοιχεία;
Συγγνώμη, κύριε.
Κάτι άλλο που θεώρησα πολύ ενδιαφέρον
ήταν ότι η ΜΗ370 υποτίθεται ότι πέταξε
πάνω από την αεροπορική βάση Μπάτεργουορθ
που είναι υπό αυστραλιανή διοίκηση.
Μπορείτε να πιστέψετε έστω και για λίγο
ότι ένα άγνωστο B777 πέταξε πάνω από μια αεροπορική βάση
χωρίς να εφορμήσουν αυτομάτως τα μαχητικά,
χωρίς κάποιου είδους αναχαίτιση,
χωρίς κάποιου είδους συναγερμό;
Όχι. Κάθε άλλο.
Δεν συνέβη τίποτα.
Και όλα αυτά είναι ακόμα πιο απίστευτα
αν σκεφτείς ότι εκείνη την εποχή,
όταν εξαφανίστηκε η ΜΗ370,
διεξάγονταν δύο μεγάλες στρατιωτικές ασκήσεις
στη Θάλασσα της Νότιας Κίνας με τη συμμετοχή των ΗΠΑ.
Οπότε στην ουσία
υπήρχε μια απίστευτη συγκέντρωση
στρατιωτικών δυνάμεων στην περιοχή.
Είναι απολύτως αδιανόητο
ότι θα χάναμε ένα B777 υπό αυτές τις συνθήκες.
Και είναι ακόμα πιο αδιανόητο ότι θα το χάναμε
σε μια περιοχή του κόσμου που παρακολουθείται τόσο στενά.
Είναι απολύτως απίστευτο.
Άρα το μόνο πράγμα στο οποίο μπορούμε να βασιστούμε
για να πούμε ότι το σκάφος έπεσε στον Ινδικό Ωκεανό,
είναι τα στίγματα της Inmarsat.
Άρα η προφανής ερώτηση που θα έκανε κανείς είναι
"Ποια είναι η Inmarsat;"
Το ενδιαφέρον είναι
ότι έχουν ένα συγκεκριμένο τμήμα που ονομάζεται Κυβερνητική Inmarsat.
ΚΥΒΕΡΝΗΤΙΚΕΣ ΥΠΗΡΕΣΙΕΣ ΔΙΚΤΥΩΝ ΕΠΙΚΟΙΝΩΝΙΑΣ
Αυτό παρέχει υπηρεσίες στους στρατούς των μεγαλύτερων δυνάμεων του κόσμου.
Και των ΗΠΑ.
Αν δει κανείς τους στενούς δεσμούς της Inmarsat με την κυβέρνηση των ΗΠΑ,
είναι τόσο δύσκολο να πιστέψουμε
ότι τα δεδομένα της Inmarsat
στην πραγματικότητα αλλοιώθηκαν ή κατασκευάστηκαν
ώστε να συγκαλύψουν αυτό που πραγματικά συνέβη στην ΜΗ370;
Κατ' εμέ,
η ΜΗ370 δεν έκανε αναστροφή.
Ό,τι κι αν συνέβη
συνέβη στη Θάλασσα της Νότιας Κίνας.
Και δεν ήμουν η μόνη που το πίστευε αυτό.
ΦΛΟΡΙΝΤΑ, ΗΠΑ
Ήξερα τι είχα.
Είχα βρει αποδείξεις στη Θάλασσα της Νότιας Κίνας.
Όσο έψαχνα, έβρισκα κι άλλα συντρίμμια.
Είμαι σίγουρη ότι εκεί κατέληξε η MH370,
πέρα από το Βιετνάμ.
Τότε είχα επικοινωνήσει με τις Μαλαισιανές Αερογραμμές.
Προσπάθησα να μιλήσω σε πολλούς για την ύπαρξη αυτών των συντριμμιών.
Κανείς δεν με άκουγε.
Η Φλοράνς επικοινώνησε μαζί μου. Μιλήσαμε για την ΜΗ370.
Με ρώτησε τη γνώμη μου και της είπα τι στοιχεία είχα.
Της είπα "Θυμήσου τον εργάτη της πετρελαιοπηγής
που είπε ότι είδε φωτιά στον ουρανό".
Οι πιλότοι της Καθέι είπαν ότι είδαν μια περιοχή γεμάτη συντρίμμια.
Τι απέγιναν;
Πού είναι αυτές οι αποδείξεις;
Όταν μίλησα στη Φλοράνς μου είπε "Μίλησα με πολύ κόσμο
και όλοι μου λένε το ίδιο".
Ήταν μία ακόμη φωνή
που μου έλεγε ότι κάποιοι ήθελαν να συγκαλύψουν όσα είχαν συμβεί
στην περιοχή εκείνη τη νύχτα.
Και τότε αναρωτήθηκα πραγματικά
"Τι ήταν αυτό που έθεσε την MH370 στην καρδιά
του μεγαλύτερου μυστηρίου της πολιτικής αεροπορίας;"
Έτσι εξέτασα προσεκτικά το φορτίο.
Ανακάλυψα κάτι πολύ ενδιαφέρον.
Υπήρχαν 2,5 τόνοι ηλεκτρονικού εξοπλισμού
που είχαν καταχωρηθεί ως ασύρματοι, εξοπλισμός πομπών, μικροπράγματα.
Κι αυτό το φορτίο είχε παραδοθεί
με συνοδεία και είχε φορτωθεί στην ΜΗ370 την ίδια νύχτα
χωρίς να περάσει από έλεγχο.
Μου φάνηκε πολύ παράξενο.
ΔΕΝ ΥΠΗΡΧΑΝ ΜΗΧΑΝΗΜΑΤΑ ΑΚΤΙΝΩΝ Χ
Είναι γνωστό ότι η Κίνα
ανυπομονούσε να αποκτήσει
την εξαιρετικά ευαίσθητη τεχνολογία των ΗΠΑ
στον τομέα της παρακολούθησης των μη επανδρωμένων αεροσκαφών.
Κάτι τέτοιο θα μπορούσε να βρίσκεται στην καρδιά
των όσων συνέβησαν στην ΜΗ370.
Ίσως οι ΗΠΑ ανακάλυψαν ότι η ΜΗ370 μετέφερε ένα ύποπτο φορτίο
προς την Κίνα την τελευταία στιγμή
και έφτασαν στα άκρα για να εμποδίσουν το φορτίο να φτάσει στον προορισμό του.
Τότε θυμήθηκα ότι ο Γκιλάν μού είχε πει
ότι εμπλέκονταν και δύο αμερικανικά σκάφη ΑΣΕΠΕ.
ΑΣΕΠΕ: ΤΑ "ΜΑΤΙΑ" ΤΟΥ ΝΑΤΟ ΣΤΟΝ ΟΥΡΑΝΟ
Δεν ήξερα τι να υποθέσω μέχρι που γνώρισα κάποιον
για μια εντελώς διαφορετική συζήτηση σχετικά με την MH370.
Κι αυτή η πηγή έτυχε να είναι πρώην μέλος της πολεμικής αεροπορίας των ΗΠΑ.
Μου είπε "Ναι, τα ΑΣΕΠΕ.
Μπορούν να προκαλέσουν ασύλληπτες παρεμβολές".
Και νομίζω ότι τότε ξεκαθάρισαν όλα.
Γιατί συνειδητοποίησα ότι τα ΑΣΕΠΕ
είχαν τη δυνατότητα να μπλοκάρουν πλήρως τα συστήματα επικοινωνίας της ΜΗ370,
εξαφανίζοντάς την από τις οθόνες
των ελεγκτών κυκλοφορίας.
Είχα επιτέλους
μια τεχνική εξήγηση του πώς και γιατί
εξαφανίστηκε έτσι ξαφνικά η ΜΗ370.
Προσπάθησα να συνθέσω με όλα αυτά
ένα υποθετικό σενάριο
που θα εξηγούσε τι μπορεί να συνέβη στην MH370.
ΘΕΩΡΙΑ ΤΡΙΤΗ Η ΑΝΑΧΑΙΤΙΣΗ
7 ΜΑΡΤΙΟΥ 2014, 11:20 Μ.Μ.
Ξέρουμε ότι εκείνη τη νύχτα
αυτό το πολύ μυστηριώδες και πολύ ύποπτο φορτίο
που δεν πέρασε από έλεγχο
και που παραδόθηκε συνοδευόμενο,
φορτώνεται στην ΜΗ370.
Το αεροπλάνο απογειώνεται κανονικά, 41 λεπτά μετά τα μεσάνυχτα.
Το αεροπλάνο φτάνει σε υψόμετρο πλεύσης.
Πτήση 370, διατηρούμε το επίπεδο 350.
Όλα είναι απολύτως φυσιολογικά.
Κι έτσι, στις 1:19 π.μ.
η MH370 καλείται
να μεταβεί στον εναέριο χώρο του Βιετνάμ.
Μαλαισιανή 370, επικοινωνήστε με Χο Τσι Μιν 120,9. Καληνύχτα.
Ο κυβερνήτης Ζαχάρι κλείνει με εκείνη τη διαβόητη "Καληνύχτα".
Καληνύχτα, Μαλαισιανή 370.
Έτσι η ΜΗ370 εισέρχεται σε μια γκρίζα ζώνη
και αυτή είναι η ιδανική στιγμή για τη διεξαγωγή μιας αναχαίτισης.
Είναι πιθανό εκείνη τη στιγμή
τα δύο αμερικανικά ΑΣΕΠΕ να ανέλαβαν δράση
μπλοκάροντας την ΜΗ370...
κι εξαφανίζοντάς την από τα ραντάρ.
Τώρα η ΜΗ370 δεν έχει καμία επικοινωνία.
Ίσως τα ΑΣΕΠΕ να τη διέταξαν να προσγειωθεί
κάπου εκεί κοντά.
Όταν ο κυβερνήτης Ζαχάρι έλαβε την εντολή,
είναι πιθανό να είπε "Όχι".
Δεν δέχεται αυτήν την εντολή.
Νομίζω ότι απλώς συνέχισε την πορεία του προς το Πεκίνο.
Η ένταση θα πρέπει να αυξανόταν
καθώς ο Ζαχάρι αρνούνταν τις εντολές.
Η ΜΗ370 πλησιάζει στον εναέριο χώρο της Κίνας.
Τα ΑΣΕΠΕ θα πρέπει να υποχωρήσουν.
Και όσο φρικτό κι αν είναι,
πρέπει να εμποδίσουν το αεροπλάνο και το πολύτιμο φορτίο του
να φτάσουν στο Πεκίνο.
Έτσι
είτε με τη χρήση πυραύλου
ή με μια εναέρια συμπλοκή,
η ΜΗ370
συνάντησε τη μοίρα της.
Είμαι η πρώτη που λέει ότι είναι απίστευτα παρατραβηγμένο
και ότι έχει κάποιες αδυναμίες.
Όμως πιστεύω ότι είμαι πιο κοντά στην αλήθεια από το επίσημο αφήγημα.
Το σημαντικότερο κομμάτι της δουλειάς μου ήταν να αποδείξω
ότι το επίσημο αφήγημα ήταν ένα μύθευμα.
Έλεος.
Έχω μια απροθυμία να μιλήσω για τη Φλοράνς ή τον Τζεφ
ή όλους αυτούς τους συνωμοσιολόγους.
Παραπλανούν τον κόσμο.
Παρακολουθώ ανθρώπους σαν τη Φλοράνς που κέρδισε δημοσιότητα για το βιβλίο της.
Μέσω συνεντεύξεων.
Μέσω των εφημερίδων.
Είναι άνθρωποι που δεν κατανοούν τα δεδομένα και τα γεγονότα.
Οι κατηγορίες ότι με κάποιον τρόπο η Inmarsat
κατασκεύασε ή αλλοίωσε τα δεδομένα
είναι απλώς λάθος.
Τα δεδομένα είναι δεδομένα.
Δεν καταλαβαίνω γιατί κάποιος να πιστέψει ότι θέλαμε να αλλοιώσουμε
αυτά τα δεδομένα.
Δεν μας χαρακτηρίζει κάτι τέτοιο και αυτές οι κατηγορίες...
Με πληγώνουν.
Ναι, με επηρεάζουν.
Η θεωρία ότι το αυτό το σκάφος καταρρίφθηκε στη Θάλασσα της Νότιας Κίνας...
Όχι.
Θα είχε γεμίσει συντρίμμια η Θάλασσα της Νότιας Κίνας, ο Κόλπος της Ταϊλάνδης.
Και θα σήμαινε ότι το ραντάρ έκανε λάθος.
Ότι τα δεδομένα της Inmarsat ήταν λάθος.
Ουσιαστικά αυτό αντιτίθεται σε κάθε στοιχείο που υπάρχει.
Δεν είναι δυνατόν η Κίνα,
η Αμερική, η Αυστραλία, η Αγγλία,
η Μαλαισία, το Βιετνάμ, όλοι μαζί
να συνωμότησαν για να κρύψουν τι συνέβη στο σκάφος.
Δεν είναι φίλοι μεταξύ τους.
Θα ωρύονταν. Θα μιλούσαν.
Άρα αποκλείεται.
Απλώς δεν συνέβη.
Νομίζω ότι δυστυχώς
κάποιοι βαυκαλίστηκαν με τις ατζέντες και τις θεωρίες τους
και απώλεσαν την αντικειμενικότητά τους.
Και αυτό είναι θλιβερό.
Μαζί μου έχω τον Τζεφ Γουάιζ. Ευχαριστώ πολύ που ήρθες.
Πιστεύεις πραγματικά ότι πήγε στο Καζακστάν;
Κινδυνεύοντας να ακουστώ αναιδής...
ΠΙΤΕΡ ΦΟΛΕΪ ΠΡΩΗΝ ΔΙΕΥΘΥΝΤΗΣ ΕΡΕΥΝΩΝ ΓΙΑ ΤΗΝ MH370
Οι απόψεις είναι σαν κωλοτρυπίδες. Όλοι έχουν μία.
Κόψτε το αυτό.
Αλλά ισχύει.
Έχω ακούσει κάθε θεωρία και κάθε θεωρία συνωμοσίας.
Ξέρεις, το βρίσκω εκνευριστικό και απίστευτο
ότι οι άνθρωποι,
ενώ βλέπουν τα στοιχεία,
σκαρφίζονται τις πιο αλλόκοτες και τρελές θεωρίες συνωμοσίας.
17 ΙΑΝΟΥΑΡΙΟΥ 2017, ΔΥΟ ΧΡΟΝΙΑ ΚΑΙ ΔΕΚΑ ΜΗΝΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Ολοκληρώθηκε η έρευνα για το μαλαισιανό αεροπλάνο
που χάθηκε πριν τρία χρόνια.
Τη νύχτα οι ερευνητές
σταμάτησαν επισήμως τις προσπάθειες ανεύρεσης του Boeing 777 με 239 επιβάτες.
Πρέπει να σταματήσουμε την έρευνα μέχρι να βρεθούν περαιτέρω στοιχεία.
Ήταν μια απίστευτα σκληρή στιγμή για όλους τους συγγενείς
γιατί είχαμε εναποθέσει όλες τις ελπίδες μας
στη συνέχιση των ερευνών.
Ένιωσα απολύτως καταρρακωμένη.
Η Φωνή της 370, μια ομάδα στήριξης των συγγενών, ανέφερε σε μια δήλωση
"Τα εμπορικά αεροπλάνα δεν επιτρέπεται να εξαφανίζονται χωρίς ίχνος".
Πώς γίνεται μια τόσο μακρά έρευνα να μην έχει αποτέλεσμα;
Ούτε... Μηδέν. Τίποτα.
Νιώθαμε πολύ άσχημα.
Ήταν... Ασχολούμασταν τόσο καιρό.
Η τελική αποτυχία είχε αντίκτυπο σε όλους μας.
Πενθούσαμε
και νιώθαμε ότι απογοητεύσαμε τις οικογένειες.
ΛΥΣΤΕ ΤΟ ΜΥΣΤΗΡΙΟ ΤΗΣ 370 ΓΙΑ ΑΣΦΑΛΕΙΑ
ΨΑΞΤΕ ΣΗΜΕΡΑ ΓΙΑ ΕΝΑ ΚΑΛΥΤΕΡΟ ΑΥΡΙΟ
Αυτό δεν θα φύγει από μέσα μας αν δεν βρεθεί αυτό το αεροσκάφος.
Και υπάρχουν ακόμα 239 ψυχές
που πρέπει να επιστρέψουν.
17 ΙΑΝΟΥΑΡΙΟΥ 2017
30 ΙΟΥΛΙΟΥ 2018
ΤΕΣΣΕΡΑ ΧΡΟΝΙΑ ΚΑΙ ΤΕΣΣΕΡΙΣ ΜΉΝΕΣ ΑΠΟ ΤΗΝ ΤΕΛΕΥΤΑΙΑ ΕΠΑΦΗ
Οι ερευνητές δημοσίευσαν την τελική έκθεση για την εξαφάνιση
της πτήσης 370 των Μαλαισιανών Αερογραμμών.
Η ερευνητική ομάδα λέει ότι το Boeing 777 ήταν αξιόπλοο.
Ο πιλότος ήταν απολύτως ικανός
και δεν έδειξε σημεία άγχους ή αλλαγή συμπεριφοράς.
Και δεν μπορούν να αποκλείσουν την παράνομη παρέμβαση τρίτων.
Δεν μπορούμε να καθορίσουμε με βεβαιότητα
τους λόγους για τους οποίους το σκάφος παρέκκλινε της πορείας του.
ΑΝΑΦΟΡΑ ΕΡΕΥΝΑΣ ΑΣΦΑΛΕΙΑΣ
ΣΥΜΠΕΡΑΣΜΑΤΙΚΑ, Η ΟΜΑΔΑ ΑΔΥΝΑΤΕΙ ΝΑ ΚΑΘΟΡΙΣΕΙ ΤΑ ΑΛΗΘΙΝΑ ΑΙΤΙΑ
ΤΗΣ ΕΞΑΦΑΝΙΣΗΣ ΤΗΣ ΜΗ370.
Είναι απογοητευτικό ότι κάθε φορά που ερχόμαστε σε μια τέτοια συνάντηση,
κανείς δεν μπορεί να απαντήσει στις ερωτήσεις μας.
Το μόνο καλό που συνέβη
ήταν ότι έπαψαν να κατηγορούν τον κυβερνήτη Ζαχάρι
ότι αυτός έριξε την MH370.
Τελικά
ακόμα και η επίσημη έρευνα έπαψε να κατηγορεί τον πιλότο.
Δεν το αναφέρουν πλέον.
Το μόνο συμπέρασμα είναι ότι δεν ήταν ο πιλότος.
Προφανώς δεν ήταν ο πιλότος.
Η επίσημη έρευνα της Μαλαισίας ολοκληρώθηκε.
Δεν έχουν απάντηση, αλλά τα παράτησαν.
Αυτό το καλό έχει το γαλλικό δικαστικό σύστημα.
Δεν σταματούν, δεν επιτρέπεται να σταματήσουν
μέχρι να βρουν την αλήθεια. Αυτό είναι καλό και μας βολεύει.
Δεν θα σταματήσω μέχρι να έχουμε μια απάντηση.
Ακόμα κι αν χρειαστούν δέκα χρόνια.
Η μανία με την ΜΗ370 πηγάζει από την τεράστια σημασία της.
Μιλάμε για εκατοντάδες ανθρώπινες ζωές
και ολόκληρο το παγκόσμιο σύστημα αερομεταφορών.
Έχει τεράστια σημασία.
Αν με τρέλανε η ΜΗ370;
Ναι. Όμως έπρεπε να με τρελάνει.
Είναι σημαντικό. Είναι καλό που με τρέλανε.
Υπάρχει μια λογική
στο ότι η εξαφάνιση της ΜΗ370 ήταν μια εσκεμμένη πράξη.
Μέρος του μυστηρίου είναι "Ποιος το έκανε;"
Όσο κι αν θα ήθελα να ξέρω, ίσως δεν το μάθουμε ποτέ.
Και πρέπει να το αποδεχτούμε.
Υπάρχει άλλο ένα μυστήριο. "Πού είναι;"
Και αυτή είναι μια ερώτηση με μια συγκεκριμένη, ξεκάθαρη απάντηση.
Γιατί η ύπαρξη αυτού του αεροπλάνου αποτελεί μια απτή πραγματικότητα.
Κάπου βρίσκεται.
Και όλοι θέλουν το ίδιο πράγμα.
Όλοι θέλουν να βρουν την ΜΗ370.
Για όλες αυτές τις οικογένειες που ζουν μετέωρες από εκείνη τη μέρα,
αυτή η κατάσταση της άγνοιας
θα συνεχιστεί στο άμεσο μέλλον.
Πρέπει να δώσουμε απαντήσεις στις οικογένειες.
Πρέπει να δώσουμε απαντήσεις στο κοινό.
Να αποδείξουμε ότι τα αεροπλάνα δεν χάνονται.
Τους οφείλουμε αυτές τις αποδείξεις.
Τους οφείλουμε μια εξήγηση.
Τους οφείλουμε έναν επίλογο.
Δεν ξέρω αν θα νιώσω ποτέ ότι δόθηκε ένας επίλογος,
αλλά θα προσπαθήσω όσο μπορώ να βρω τη μητέρα μου,
να μάθω τι συνέβη.
Πιστεύω ότι υπάρχουν άνθρωποι εκεί έξω
που ξέρουν κάτι, που ξέρουν την αληθινή ιστορία.
Είμαστε ακόμα εδώ περιμένοντας απαντήσεις.
Θέλουμε απαντήσεις.
Δύσκολα θα πάρουμε απαντήσεις σχετικά με το τι συνέβη.
Του υποσχέθηκα από την πρώτη μέρα
ότι θα τον έφερνα σπίτι, ότι θα τον έβρισκα.
Δεν το έχω κάνει.
Και μέχρι να το κάνω,
δεν θα βρω γαλήνη.
Ναι, ελπίζουμε ακόμα. Δεν θα πάψουμε ποτέ να ελπίζουμε.
Δεν θα πάψουμε ποτέ να ελπίζουμε, ό,τι κι αν γίνει.
Έχουμε δικαίωμα στην αλήθεια.
Τα παιδιά μου έχουν δικαίωμα να μάθουν
την αλήθεια.